title: 2013 m. sausio 3 d. Komisijos įgyvendinimo reglamentas (ES) Nr. 1/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.1.2013

               LT

               Europos Sąjungos oficialusis leidinys

               L 1/13

         KOMISIJOS ĮGYVENDINIMO REGLAMENTAS (ES) Nr. 1/2013
   2013 m. sausio 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 3 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2016 m. gegužės 25 d. Komisijos įgyvendinimo reglamentas (ES) 2016/824, kuriuo pagal Europos Parlamento ir Tarybos direktyvą 2014/65/ES dėl finansinių priemonių rinkų nustatomi daugiašalių prekybos sistemų ir organizuotos prekybos sistemų veikimo aprašo bei pranešimo Europos vertybinių popierių ir rinkų institucijai turinio ir formos techniniai įgyvendinimo standartai (Tekstas svarbus EEE)

text:
26.5.2016

                  LT

                  Europos Sąjungos oficialusis leidinys

                  L 137/10

            KOMISIJOS ĮGYVENDINIMO REGLAMENTAS (ES) 2016/824
      2016 m. gegužės 25 d.
      kuriuo pagal Europos Parlamento ir Tarybos direktyvą 2014/65/ES dėl finansinių priemonių rinkų nustatomi daugiašalių prekybos sistemų ir organizuotos prekybos sistemų veikimo aprašo bei pranešimo Europos vertybinių popierių ir rinkų institucijai turinio ir formos techniniai įgyvendinimo standartai
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (1), ypač į jos 18 straipsnio 11 dalies trečią pastraipą,
      kadangi:

                  (1)

                  svarbu pripažinti, kad kompetentingoms institucijoms reikia gauti išsamią informaciją apie daugiašalių prekybos sistemų (DPS) ir organizuotos prekybos sistemų (OPS), kurias jos privalės prižiūrėti, kad būtų užtikrintas veiksmingas ir tvarkingas finansų rinkų veikimas, tikslą, struktūrą ir organizaciją;

                  (2)

                  ta informacija turėtų remtis informacija, kurią investicinė įmonė arba rinkos operatorius privalėtų pateikti laikydamasis bendrų veiklos leidimo išdavimo reikalavimų pagal Direktyvą 2014/65/ES. Joje daugiausia dėmesio turėtų būti skirta konkrečiai funkcinei prekybos sistemos galimybei, kad kompetentingos institucijos galėtų įvertinti, ar sistema atitinka DPS arba OPS apibrėžtį ir ar laikomasi ypatingų, specialiai prekybos vietoms skirtų Direktyvos 2014/65/ES ir Europos Parlamento ir Tarybos reglamento (ES) Nr. 600/2014 (2) reikalavimų. Išsamaus aprašo reikalavimas neturėtų paveikti investicinės įmonės arba rinkos operatoriaus pareigos savo kompetentingai institucijai pateikti kitą informaciją, reikalaujamą pagal Direktyvą 2014/65/ES ir Reglamentą (ES) Nr. 600/2014, arba kompetentingų institucijų teisių paprašyti kitos informacijos vykdant nuolatinę prekybos vietų priežiūrą;

                  (3)

                  kompetentingų institucijų gauta informacija turėtų būti užtikrintas vienodas DPS arba OPS veikimo išsamių aprašų pagal Direktyvą 2014/65/ES surinkimas ir veiksmingas informacijos apie esamas DPS, kurios įsigaliojus reikalavimui pateikti išsamų aprašą jau veikia turėdamos nacionalinius veiklos leidimus, tvarkymas;

                  (4)

                  kadangi MVĮ augimo rinkos nuo kitų DPS skiriasi tuo, kad joms taikomos papildomos taisyklės pagal Direktyvą 2014/65/ES, būtina, kad MVĮ augimo rinkos pateiktų papildomos informacijos;

                  (5)

                  kadangi OPS nuo DPS skiriasi tuo, kad vykstant prekybos procesui operatorius gali taikyti diskrecines taisykles, ir dėl to, kad OPS operatorius turės pareigų sistemos naudotojų atžvilgiu, OPS turėtų pateikti papildomos informacijos;

                  (6)

                  siekiant užtikrinti veiksmingą reikalaujamos informacijos tvarkymą, ji turėtų būti teikiama elektronine forma;

                  (7)

                  kad Europos vertybinių popierių ir rinkų institucijai (EVPRI) būtų lengviau skelbti visų Sąjungos DPS ir OPS sąrašą kartu su informacija apie jų teikiamas paslaugas ir unikalius identifikacinius jų kodus, reikėtų naudoti standartinį tos informacijos šabloną;

                  (8)

                  nuoseklumo sumetimais ir siekiant užtikrinti sklandų finansų rinkų veikimą, būtina, kad šiame reglamente nustatytos nuostatos ir susijusios nacionalinės nuostatos, kuriomis į nacionalinę teisę perkeliama Direktyva 2014/65/ES, būtų pradėtos taikyti nuo tos pačios dienos;

                  (9)

                  pagal šį reglamentą teikiami asmens duomenys turėtų būti renkami įvardintais, aiškiai apibrėžtais ir teisėtais tikslais, o po to tvarkomi tik su šiais tikslais suderintais būdais. Pagal Europos Parlamento ir Tarybos direktyvos 95/46/EB (3) 6 straipsnį asmens duomenys turėtų būti laikomi ne ilgiau, nei tai yra reikalinga priežiūros funkcijos vykdymo tikslais, ir turėtų būti nurodytas ilgiausias jų laikymo laikotarpis;

                  (10)

                  šis reglamentas grindžiamas EVPRI Komisijai pateiktais techninių įgyvendinimo standartų projektais;

                  (11)

                  EVPRI dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos Europos Parlamento ir Tarybos reglamento (ES) Nr. 1095/2010 (4) 37 straipsniu, pateikti savo nuomonę,

            PRIĖMĖ ŠĮ REGLAMENTĄ:
      1 straipsnis
      Terminų apibrėžtys
      Šiame reglamente vartojamų terminų apibrėžtys:

            1)
            atitinkamas operatorius yra:

                  a)

                  investicinė įmonė, valdanti daugiašalę prekybos sistemą (DPS);

                  b)

                  investicinė įmonė, valdanti organizuotos prekybos sistemą (DPS);

                  c)

                  rinkos operatorius, valdantis DPS;

                  d)

                  rinkos operatorius, valdantis OPS;

            2)

            turto klasės –
          finansinių priemonių kategorijos, nustatytos Direktyvos 2014/65/ES I priedo C skirsnyje.
      2 straipsnis
      Teiktina informacija apie DPS ir OPS
      1.   Atitinkamas operatorius savo kompetentingai institucijai pateikia šią informaciją:

                  a)

                  finansinių priemonių, kuriomis prekiaujama DPS arba OPS, turto klases;

                  b)

                  finansinių priemonių pateikimo prekybai taisykles ir procedūras kartu su išsamia informacija apie skelbimo priemones, kuriomis ta informacija pateikiama visuomenei;

                  c)

                  taisykles ir procedūras, kuriomis užtikrinama objektyvi ir nediskriminacinė prieiga prie prekybos sistemų, kartu su išsamia informacija apie skelbimo priemones, kuriomis ta informacija pateikiama visuomenei;

                  d)

                  priemones ir procedūras, kuriomis, atsižvelgiant tiek į naudotojų pobūdį, tiek į finansinių priemonių, kuriomis prekiaujama, klases, užtikrinama, kad DPS arba OPS naudotojams būtų viešai prieinama pakankamai informacijos, kad jie galėtų priimti investicinius sprendimus;

                  e)

                  sistemas, procedūras ir priemones, kuriomis užtikrinama, kad būtų laikomasi Direktyvos 2014/65/ES 48 ir 49 straipsniuose nustatytų sąlygų;

                  f)

                  išsamų priemonių, kuriomis pagerinamos sistemos likvidumo užtikrinimo sąlygos, pvz., rinkos formavimo sistemų, aprašą;

                  g)

                  sandorių stebėsenos priemones ir procedūras, kaip reikalaujama Direktyvos 2014/65/ES 31 straipsniu;

                  h)

                  prekybos finansinėmis priemonėmis sustabdymo ir jų pašalinimo iš prekybos, kaip reikalaujama Direktyvos 2014/65/ES 32 straipsniu, taisykles ir procedūras;

                  i)

                  priemones, kad būtų laikomasi skaidrumo pareigų prieš sudarant ir sudarius sandorį, taikomų finansinėms priemonėms, kuriomis prekiaujama, ir DPS arba OPS prekybos funkcinei galimybei; prie tos informacijos pridedama informacija apie ketinimą netaikyti pareigų pagal Reglamento (ES) Nr. 600/2014 4 ir 9 straipsnius ir atidėti duomenų skelbimą pagal to reglamento 7 ir 11 straipsnius;

                  j)

                  veiksmingo atsiskaitymo už sandorius, įvykdytus pagal jo sistemas, ir užtikrinimo, kad naudotojai žinotų savo atitinkamas pareigas šiuo atžvilgiu, priemones;

                  k)

                  jo valdomos DPS arba OPS narių arba dalyvių sąrašą.

            2.   Atitinkamas operatorius savo kompetentingai institucijai pateikia išsamų savo prekybos sistemos veikimo aprašą, nurodydamas:

                  a)

                  ar sistema turi žodinę, elektroninę ar mišrią funkcinę galimybę;

                  b)

                  jei prekybos sistema elektroninė arba mišri – algoritmo arba programos, naudojamų prekybiniams interesams suderinti arba vykdyti, pobūdį;

                  c)

                  jei tai žodinės prekybos sistema – taisykles ir protokolus, naudojamus prekybiniams interesams suderinti arba vykdyti;

                  d)

                  aprašą, kuriame paaiškinama, kaip prekybos sistema atitinka kiekvieną DPS arba OPS apibrėžties elementą.

            3.   Atitinkamas operatorius savo kompetentingai institucijai pateikia informaciją, kaip ir kokiais atvejais dėl DPS arba OPS valdymo kils DPS arba OPS interesų, jos operatoriaus arba savininkų interesų ir patikimo DPS arba OPS veikimo galimų konfliktų. Atitinkamas operatorius patikslina procedūras ir priemones, kad būtų laikomasi Direktyvos 2014/65/ES 18 straipsnio 4 dalyje nustatytų reikalavimų.
      4.   Atitinkamas operatorius savo kompetentingai institucijai pateikia toliau nurodytą informaciją apie funkcijų patikėjimo trečiajai šaliai priemones, susijusias su DPS arba OPS administravimu, valdymu arba priežiūra:

                  a)

                  organizacines priemones, skirtas rizikai, susijusiai su ta trečiajai šaliai patikėta veikla, nustatyti ir trečiajai šaliai patikėtai veiklai stebėti;

                  b)

                  sutartimi įtvirtintą atitinkamo operatoriaus ir patikėtą paslaugą teikiančio subjekto susitarimą, kuriame nurodytas paslaugos pobūdis, apimtis, tikslai ir susitarimai dėl paslaugų lygio.

            5.   Atitinkamas operatorius savo kompetentingai institucijai pateikia informaciją apie ryšius su tam pačiam atitinkamam operatoriui priklausančia reguliuojama rinka, DPS, OPS arba sistemingai sandorius savo viduje sudarančiais finansiniais tarpininkais arba jų dalyvavimą.
      3 straipsnis
      Teiktina papildoma informacija apie DPS
      Be 2 straipsnyje nustatytos informacijos, atitinkamas operatorius savo kompetentingai institucijai pateikia toliau nurodytą informaciją, susijusią su Direktyvos 2014/65/ES 19 straipsnio 3 dalyje nustatytais reikalavimais:

                  a)

                  priemonių ir sistemų, kurios įgyvendintos siekiant valdyti operatoriui kylančią riziką, nustatyti visų rūšių reikšmingą jo veikimui kylančią riziką ir nustatyti veiksmingas tos rizikos mažinimo priemones, aprašą;

                  b)

                  priemonių, kurios įgyvendintos siekiant padėti užtikrinti veiksmingą sandorių įvykdymą pagal operatoriaus sistemas laiku, aprašą;

                  c)

                  atsižvelgiant į rinkoje sudaromų sandorių pobūdį bei mastą ir operatoriui kylančios rizikos rūšių įvairovę ir laipsnį, finansinių išteklių, kurie laikomi pakankamais tvarkingam jo veikimui palaikyti, aprašą.

            4 straipsnis
      Teiktina informacija apie jau veikiančias DPS
      Investicinė įmonė arba rinkos operatorius, turintis leidimą valdyti DPS pagal Europos Parlamento ir Tarybos direktyvos 2004/39/EB (5) 5 straipsnį ir veikiantis šio reglamento taikymo pradžios dieną, pateikia šio reglamento 2 ir 3 straipsniuose nurodytą informaciją, jei jos reikia:

                  a)

                  atitinkamo operatoriaus savo kompetentingai institucijai anksčiau pateiktai informacijai ištaisyti, atnaujinti arba paaiškinti;

                  b)

                  įrodyti, kad vykdomos pareigos pagal Direktyvą 2014/65/ES ir Reglamentą (ES) Nr. 600/2014, kurios DPS netaikytos iki šio reglamento taikymo pradžios.

            5 straipsnis
      Teiktina papildoma informacija apie DPS, kad jas būtų galima užregistruoti kaip MVĮ augimo rinkas
      Atitinkamas operatorius, teikiantis prašymą DPS užregistruoti kaip MVĮ augimo rinką, užtikrina, kad pagal 2 ir 3 straipsnius pateiktoje informacijoje būtų aiškiai nurodyta, kuri funkcinė galimybė ar priemonės taikomos MVĮ augimo rinkai.
      6 straipsnis
      Teiktina papildoma informacija apie OPS
      Be informacijos pagal 2 straipsnį, OPS valdantis atitinkamas operatorius savo kompetentingai institucijai pateikia šią informaciją:

                  a)

                  informaciją, ar yra samdoma kita investicinė įmonė, kuri nepriklausomai vykdo rinkos formavimą dėl jo OPS, pagal Direktyvos 2014/65/ES 20 straipsnio 5 dalį;

                  b)

                  išsamų aprašą, kaip ir kokiomis aplinkybėmis pavedimus OPS jis vykdo savo nuožiūra pagal Direktyvos 2014/65/ES 20 straipsnio 6 dalį;

                  c)

                  taisykles, procedūras ir protokolus, kurie leidžia operatoriui nario ar dalyvio prekybinį interesą nukreipti už OPS ribų;

                  d)

                  tarpininko suderintų sandorių naudojimo, atitinkančio Direktyvos 2014/65/ES 20 straipsnio 7 dalį, aprašą;

                  e)

                  taisykles ir procedūras, kuriomis užtikrinama OPS sudarytų sandorių atitiktis Direktyvos 2014/65/ES 24, 25, 27 ir 28 straipsniams, jei tos taisyklės taikomos atitinkamam operatoriui OPS naudotojo atžvilgiu.

            7 straipsnis
      Su turto klasėmis susijusi informacija
      Atitinkamas DPS arba OPS operatorius, taikantis skirtingas taisykles skirtingoms turto klasėms, šiuo reglamentu reikalaujamą informaciją pateikia kiekvienai iš tų turto klasių atskirai.
      8 straipsnis
      Reikšmingi pokyčiai
      1.   Atitinkamas operatorius savo kompetentingai institucijai pateikia visų reikšmingų informacijos, anksčiau pateiktos pagal šį reglamentą, pokyčių, kurie būtų aktualūs vertinant, ar operatorius laikosi Direktyvos 2014/65/ES ir Reglamento (ES) Nr. 600/2014, aprašą.
      2.   Atitinkamam operatoriui, savo kompetentingai institucijai siunčiant naują informaciją informacijai, anksčiau pateiktai pagal šį reglamentą, ištaisyti, atnaujinti arba paaiškinti, nereikia įtraukti informacijos, kuri yra tik neesminė ar techninė ir kuri nebūtų aktuali vertinant, ar jis laikosi Direktyvos 2014/65/ES ar Reglamento (ES) Nr. 600/2014.
      3.   Investicinė įmonė arba rinkos operatorius, turintis leidimą valdyti DPS pagal Direktyvą 2004/39/EB ir veikiantis šio reglamento taikymo pradžios dieną, be šio straipsnio 1 dalyje nurodytos informacijos, savo kompetentingai institucijai pateikia visų reikšmingų informacijos dėl tos DPS, kuri pagal tą direktyvą kompetentingai institucijai pateikta anksčiau, pokyčių aprašą.
      9 straipsnis
      Aprašo pateikimo forma
      1.   Atitinkamas operatorius, kompetentingai institucijai teikdamas savo valdomos DPS arba OPS veikimo aprašą, kaip nustatyta pagal šį reglamentą, į teikiamą informaciją įtraukia aiškias nuorodas, atitinkančias priedo 1 lentelėje nustatyto šablono reikalavimus.
      2.   Teikdamas šiuo reglamentu reikalaujamą informaciją, atitinkamas operatorius į ją įtraukia nuorodas į savo DPS arba OPS taisyklių, susitarimų ar sutarčių su dalyviais ar atitinkamomis trečiosiomis šalimis ir vidinių procedūrų bei politikos tinkamas nuostatas.
      3.   Atitinkamas operatorius šiuo reglamentu reikalaujamą informaciją savo kompetentingai institucijai pateikia elektronine forma.
      4.   Teikdamas šiuo reglamentu reikalaujamą informaciją, atitinkamas operatorius:

                  a)

                  kiekvienam teikiamam dokumentui suteikia unikalų nuorodos numerį;

                  b)

                  užtikrina, kad teikiamoje informacijoje būtų aiškiai nurodyta, su kuriuo konkrečiu šio reglamento reikalavimu ji yra susijusi ir kuriame dokumente ta informacija pateikta, naudojant unikalų nuorodos numerį dokumentui nustatyti;

                  c)

                  užtikrina, kad jei šio reglamento reikalavimas jam netaikomas, tai būtų nurodyta kartu su paaiškinimu;

                  d)

                  tą informaciją pateikia priedo 1 lentelėje nustatyta forma.

            5.   Jei aprašas pateikiamas prašant išduoti veiklos leidimą, subjektas, prašantis išduoti leidimą vienu metu teikti daugiau kaip vieną paslaugą, pateikia vieną paraišką aiškiai nurodydamas, kurioms paslaugoms pateikta informacija taikoma. Jei tas pats dokumentas laikomas kelių prašymų išduoti veiklos leidimą dalimi, kad informacija būtų pateikta priedo 1 lentelėje nustatyta forma, tą patį dokumentą teikiant keliose paraiškose yra naudojamas tas pats nuorodos numeris.
      10 straipsnis
      Pranešimas EVPRI
      Kompetentinga institucija apie DPS arba OPS valdymo leidimo išdavimą atitinkamam operatoriui EVPRI praneša elektroniniu būdu priedo 2 lentelėje nustatyta forma.
      11 straipsnis
      Įsigaliojimas ir taikymas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      Jis taikomas nuo Direktyvos 2014/65/ES 93 straipsnio 1 dalies antroje pastraipoje nurodytos datos.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gegužės 25 d.

               Komisijos vardu

               Pirmininkas

            Jean-Claude JUNCKER

         (1)  OL L 173, 2014 6 12, p. 349.

         (2)  2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (OL L 173, 2014 6 12, p. 84).

         (3)  1995 m. spalio 24 d. Europos Parlamento ir Tarybos direktyva (95/46/EB) dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

         (4)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

         (5)  2004 m. balandžio 21 d. Europos Parlamento ir Tarybos direktyva 2004/39/EB dėl finansinių priemonių rinkų, iš dalies keičianti Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinanti Tarybos direktyvą 93/22/EEB (OL L 145, 2004 4 30, p. 1).

         PRIEDAS

            Formos

            1 lentelė

            DPS ir OPS operatorių informacija

                     Atitinkamas operatorius, kurio vardu teikiama paraiška

                     Atitinkamas Įgyvendinimo reglamento (ES) 2016/824 straipsnis

                     Dokumento nuorodos numeris

                     Dokumento pavadinimas

                     Dokumento skyrius ar skirsnis arba puslapis, kuriame pateikta informacija, arba priežastys, kodėl informacija nepateikta

            2 lentelė

            EVPRI siųstina informacija

                     Pranešimą teikianti kompetentinga institucija

                     Atitinkamo operatoriaus pavadinimas

                     Valdomos DPS arba OPS pavadinimas

                     MIC kodas

                     DPS arba OPS teikiamos paslaugos


title: 2015 m. vasario 11 d. Komisijos įgyvendinimo reglamentas (ES) 2015/212, kuriuo nustatomos Europos Parlamento ir Tarybos reglamento (ES) Nr. 223/2014 nuostatų dėl kiekvieno veiksmo duomenų, kurie reikalingi stebėsenai, vertinimui, finansų valdymui, tikrinimui ir auditui, įskaitant duomenis apie atskirus veiksmų, kurie bendrai finansuojami pagal VP II, dalyvius, įrašymo ir saugojimo sistemos techninių specifikacijų taikymo taisyklės

text:
12.2.2015

               LT

               Europos Sąjungos oficialusis leidinys

               L 36/1

         KOMISIJOS ĮGYVENDINIMO REGLAMENTAS (ES) 2015/212
   2015 m. vasario 11 d.
   kuriuo nustatomos Europos Parlamento ir Tarybos reglamento (ES) Nr. 223/2014 nuostatų dėl kiekvieno veiksmo duomenų, kurie reikalingi stebėsenai, vertinimui, finansų valdymui, tikrinimui ir auditui, įskaitant duomenis apie atskirus veiksmų, kurie bendrai finansuojami pagal VP II, dalyvius, įrašymo ir saugojimo sistemos techninių specifikacijų taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 11 d. Europos Parlamento ir Tarybos reglamentą (ES) Nr. 223/2014 dėl Europos pagalbos labiausiai skurstantiems asmenims fondo (1), ypač į jo 32 straipsnio 8 dalies antrą pastraipą,
   kadangi:

               (1)

               Komisijos įgyvendinimo reglamente (ES) Nr. 463/2014 (2) išdėstytos nuostatos, kurių būtina laikytis rengiant programas. Siekiant užtikrinti Europos pagalbos labiausiai skurstantiems asmenims fondo finansuojamų programų įgyvendinimą, reikia nustatyti papildomas Reglamento (ES) Nr. 223/2014 taikymo nuostatas;

               (2)

               taikant Reglamento (ES) Nr. 223/2014 32 straipsnio 2 dalies d punktą, būtina nustatyti kiekvieno veiksmo duomenų, kurie reikalingi stebėsenai, vertinimui, finansų valdymui, tikrinimui ir auditui, įrašymo ir saugojimo kompiuterine forma sistemos technines specifikacijas;

               (3)

               duomenų įrašymo ir saugojimo sistemos išsamios techninės specifikacijos turėtų būti pakankamai dokumentuotos, kad būtų galima užtikrinti atitikties teisiniams reikalavimams audito seką;

               (4)

               duomenų įrašymo ir saugojimo sistemoje taip pat turėtų būti tinkamos paieškos priemonės ir ataskaitų teikimo funkcijos, kad joje saugomą stebėsenai, vertinimui, finansų valdymui, tikrinimui ir auditui reikalingą informaciją būtų galima lengvai atrinkti ir sujungti;

               (5)

               šiame reglamente nustatytos priemonės atitinka Europos pagalbos labiausiai skurstantiems asmenims fondo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Bendrosios nuostatos
   Duomenų apie veiksmus įrašymo ir saugojimo sistema, nurodyta Reglamento (ES) Nr. 223/2014 32 straipsnio 2 dalies d punkte, turi atitikti 2–5 straipsniuose nustatytas technines specifikacijas.
   2 straipsnis
   Duomenų bei dokumentų ir jų vientisumo apsauga ir išsaugojimas
   1.   Įvairiems naudotojų tipams suteikiamos iš anksto apibrėžtos prieigos prie sistemos teisės; jos panaikinamos, kai nelieka prieigos poreikio.
   2.   Sistema veda kiekvieno dokumentų ir duomenų įrašymo, pakeitimo ir ištrynimo žurnalą.
   3.   Sistema neleidžia pakeisti dokumentų su elektroniniu parašu turinio. Pateikus dokumentą su elektroniniu parašu, generuojama tai patvirtinanti laiko žyma; ji susiejama su dokumentu ir jos pakeisti neįmanoma. Šių dokumentų ištrynimas registruojamas žurnale, kaip nurodyta 2 pastraipoje.
   4.   Reguliariai daromos atsarginės duomenų kopijos. Kritinės padėties atveju galima naudoti atsarginę kopiją, kurioje saugomas visas elektroninės rinkmenų saugyklos turinys.
   5.   Elektroninė saugykla yra apsaugota nuo bet kokios jos vientisumo netekimo arba pažeidimo grėsmės. Jos apsauga apima fizinę apsaugą nuo netinkamos temperatūros ir drėgmės lygio, gaisro ir vagystės signalizacijos sistemas, tinkamas apsaugos nuo virusų ir programišių puolimų sistemas bei apsaugos nuo kitokio neteisėto bandymo prisijungti sistemas.
   6.   Sistemoje yra numatytas duomenų, formato ir kompiuterinės aplinkos konvertavimas tokiais intervalais, kurių pakaktų dokumentų ir duomenų įskaitomumui ir prieinamumui iki Reglamento (ES) Nr. 223/2014 51 straipsnio 1 dalyje nurodyto atitinkamo laikotarpio pabaigos užtikrinti.
   3 straipsnis
   Paieškos ir ataskaitų teikimo funkcijos
   Sistemą sudaro:

               a)

               tinkamos paieškos priemonės, leidžiančios lengvai atrinkti dokumentus, duomenis ir jų metaduomenis;

               b)

               ataskaitų teikimo funkcija, leidžianti generuoti ataskaitas pagal iš anksto nustatytus kriterijus, visų pirma duomenų, nustatytų Komisijos deleguotajame reglamente (ES) Nr. 532/2014 (3);

               c)

               galimybė išsaugoti, eksportuoti arba spausdinti b punkte nurodytas ataskaitas arba saitas į išorinę prietaiką, kurioje yra tokia galimybė.

         4 straipsnis
   Sistemos dokumentai
   Vadovaujančioji institucija teikia išsamius ir atnaujintus funkcinius ir techninius dokumentus apie sistemos veikimą ir ypatumus, su kuriais galima susipažinti pateikus už programos valdymą atsakingų susijusių subjektų, Komisijos ir Europos Audito Rūmų prašymą.
   Pirmoje pastraipoje nurodytais dokumentais pateikiami Reglamento (ES) Nr. 223/2014 įgyvendinimo atitinkamoje valstybėje narėje įrodymai.
   5 straipsnis
   Keitimosi informacija saugumas
   Naudojama sistema apsaugoma tinkamomis apsaugos priemonėmis, skirtomis dokumentams klasifikuoti, informacinėms sistemoms ir asmens duomenims apsaugoti. Šios priemonės turi atitikti tarptautinius standartus ir nacionalinės teisės reikalavimus.
   Pirmoje pastraipoje nurodytos apsaugos priemonės apsaugo tinklų ir perdavimo įrangą, kai naudojama sistema sąveikauja su kitais moduliais ir sistemomis.
   6 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 11 d.

            Komisijos vardu

            Pirmininkas

         Jean-Claude JUNCKER

      (1)  OL L 72, 2014 3 12, p. 1.

      (2)  2014 m. gegužės 5 d. Komisijos įgyvendinimo reglamentas (ES) Nr. 463/2014, kuriuo pagal Europos Parlamento ir Tarybos reglamentą (ES) Nr. 223/2014 dėl Europos pagalbos labiausiai skurstantiems asmenims fondo nustatomos valstybių narių ir Komisijos elektroninio keitimosi duomenimis sistemos nuostatos ir sąlygos (OL L 134, 2014 5 7, p. 32).

      (3)  2014 m. kovo 13 d. Komisijos deleguotasis reglamentas (ES) Nr. 532/2014, kuriuo papildomas Europos Parlamento ir Tarybos reglamentas (ES) Nr. 223/2014 dėl Europos pagalbos labiausiai skurstantiems asmenims fondo (OL L 148, 2014 5 20, p. 54).